1946-tól edzősködött. 1953-ban a Magyar Röplabda Szövetség elnökségi tagjaként résztvett a Nemzetközi Röplabda Szövetség kongresszusán. 1952 és 1953 között a magyar női válogatott egyik edzője volt. Hosszabb ideig volt a TFSE női csapatának az edzője. 1956-tól 1961-ig az MTK férfi csapatának a trénere volt. 1961-ben mesteredző lett. 1962-ben a magyar női röplabda-válogatott szövetségi kapitánya volt. Irányításával a válogatott tizenegyedik lett az 1962-es női röplabda-világbajnokságon. Ezután a BEAC női csapatát irányította.